রাসমণি স্মৃতি উস্কে ফের মাথা কামালেন চাকরিপ্রাপকরা

কলকাতা: রাসমণি পাত্রের স্মৃতি উস্কে ফের মাথা কামালেন চাকরিপ্রাপকরা (SSC – SLST)। শুক্রবার করুণাময়ী থেকে বিকাশভবন পর্যন্ত মিছিল করে ২০১৬-র SLST-র চাকরিপ্রাপকরা। নবান্ন এবং এসএসসি ভবনে স্মারকলিপি জমা দেওয়া হয় তাঁদের তরফে। ওয়াই চ্য়ানেলে ধর্নামঞ্চে মাথা কামিয়ে প্রতিবাদ জানান তাঁরা। তাঁদের দাবি, ‘যোগ্য-অযোগ্যদের তালিকা আলাদা করা হোক। এই প্রথম নয় এর আগে এর আগে ২০২৩ সালে মাথা কামিয়ে প্রতিবাদ করতে দেখা গিয়েছিল চাকরিপ্রার্থীদের। চাকরিপ্রাপকরা সাফ কথা, তারা কোনও এই দুর্নীতির মধ্যে নেই। তাঁরা বুঝতে পারছে না, তাদের অপরাধটা কোথায় ?

প্যানেল বাতিলের আশঙ্কায় ফের পথে SLST চাকরিপ্রাপকরা। ধর্মতলার ওয়াই চ্যানেলে অবস্থান বিক্ষোভে বসেছেন এসএলএসটি চাকরিপ্রাপকরা। যোগ্য শিক্ষক-শিক্ষিকা অধিকার মঞ্চের ডাকে বিকাশ ভবন অভিযানের ডাক দিয়ে পথে নামেন চাকরি প্রাপকরা। করুণাময়ী থেকে মিছিলও করেন। আন্দোলনকারীদের দাবি, চাকরি নিয়ে অনিশ্চয়তার মধ্যে দিন কাটাচ্ছেন তাঁরা। দিনের পর দিন তারা ন্যায্য দাবিতে আন্দোলন চালিয়ে যাচ্ছেন। প্যানেল বাতিলের আশঙ্কায় গতকাল কেন্দ্রীয় শিক্ষা প্রতিমন্ত্রী সুকান্ত মজুমদারের দ্বারস্থ হন SLST চাকরিপ্রাপকরা। চাকরিপ্রার্থীদের পাশে থাকার বার্তাও দিয়েছেন সুকান্ত মজুমদার। সুকান্ত বলেন, যোগ্য ও অযোগ্যদের আলাদা করা হোক। যোগ্যদের চাকরি দেওয়া হোক। অযোগ্যদের চাকরি বাতিল করা হোক। কলকাতা হাইকোর্টে (Calcutta High Court) মামলার দীর্ঘ শুনানির পরে ২৬ হাজার শিক্ষক-শিক্ষিকার চাকরি বাতিলের নির্দেশ দেন বিচারপতি। এই মামলার বর্তমানে সুপ্রিম কোর্টে বিচারাধীন।

অন্য খবর দেখুন